Marta Torrejón

**Marta Torrejón Moya** (listen<sup>ⓘ</sup>; yo o tshotsweng ka Tlhakole a le masome a mabedi le bosupa ka 1990) ke motshameki wa kgwele ya dinao ya porofeshionale wa moSpanish yo o tshamekang ko morago mo setlhopheng sa FC Barcelona le sa setshaba sa Catalonia. Pele o kile a nna mokapotene wa setlhopha sa setshaba sa Spain a dira iponagatso tse masome a ferabongwe le dino tse robangbobedi.

## Tiro ya setlhopha
Torrejón o dirile tshameko ya gagwe ya ntlha mo Superliga Femenina kwa Espanyol a le dingwaga fela tse lesome le bone. Ka 2011 o ne a simolola makgaolakgang a Copa de la Reina de Fútbol kwa ba latlhegetsweng mo nakong e e okeditsweng kgatlhanong le setlhopha sa gagwe sa bokamoso sa Barcelona.

Dingwaga tse pedi moragonyana, a le dingwaga tse masome a mabedi le boraro, a saena le FC Barcelona mme mo bogompienong ke mokapotene wa boraro wa setlhopha seo.

Torrejón o fentse bosimega ja liki gararo le Copas de la Reina tse tharo le Barcelona.

Ka setlha sa 2016–17 Barcelona ya goroga kwa sekamakgaolakgang a UEFA Women's Champions League ele lantlha mo ditsong tsa setlhopha seo. Ba ne ba ntshiwa ka palogotlhe ya dino tse tlhano go e nngwe ke Paris Saint-Germain kwa Torrejón a simolotseng metshameko yotlhe ka bobedi.
[left|thumb|Torrejón on the ball during the [:en:2019_UEFA_Women's_Champions_League_Final|2019 UEFA Women's Champions League Final]]
Ka setlha sa 2018–19 o ne a tshameka seabe sa botlhokwa mo tshireletsong ya Barcelona fa ba goroga kwa makgaolakgang a  UEFA Women's Champions League e le lantlha mo ditsong tsa setlhopha seo.Torrejón o simolotse metshameko yotlhe ka bobedi kgatlhanong le Bayern, kwa Barcelona e fentseng ka palogotlhe ya dino tse pedi go lefela. Ka Motsheganong a le lesome le boferabobedi ka 2019, Torrejón a simolola mo makgaolakgannyeng a FCB Femeni a UWCL a ntlhantlha kgatlhanong le Lyon, ba ba ileng ba fella ba fenya motshameko o o ka dino tse nne go e le nngwe.

Ka 2020 Torrejón a tlhagelela mo metshamekong ka bobedi mo Supercopa Femenina ya ntlhantlha. Mo makgaolakgang kgatlhanong le Real Sociedad o ne a nosa dino tse nne mo go tse lesome tsa Barcelona mme a bidiwa MVP wa kgaisano eo.

## Tiro ya boditshabatshaba
Torrejón o dirile tshameko ya gagwe ya setlhopa se segolo sa setshaba sa Spain ka Ngwanatsele wa 2007 mo tatlhegelong ya nno go lefela kgatlhanong le Enyelane kwa Shrewsbury.

Ka Seetebosigo wa 2013 mokatisi wa setlhopa sa setshaba  Ignacio Quereda a tlhopha Torrejón sa UEFA Euro 2013 kwa Sweden. O tshamekile motsotso mongwe le mongwe wa letsholo la Spain le le neng la felela ka tatlhegelo ya dino tse tharo go e le nngwe kgatlhanong le Norway kwa di quarter-finaleng.

E ne e le leloko la setlhopha sa Spain sa sejana sa lefatshe sa 2015 kwa Canada, a tshameka motsotso mongwe le mongwe mo letsholong la setlhopha seo. Morago ga tiragatso ya Spain e e bokowa ya ditatlhegelo tse pedi le maleka mo maemong a ditlhophana, ene le ba le masome a mabedi le bobedi ba batshameki ka ene go tswa kwa kgaisanong eo ba kopa gore mokatisi Ignacio Quereda a ithole marapo go tswa mo setlhopheng sa setshaba.

O tshamekile metshameko e le mebedi kwa sejaneng sa lefatshe sa 2019 kwa France. Motshameko kgatlhanong le Germany e ne ya nna one wa gagwe wa bofelole setlhopha sa Spain.

Morago ga sejana sa lefatshe sa 2019 a bega fa a tlogela tiro ya setlhopha sa setshaba mo Twitter. O ne a tlogela tiro e le ene yo o nang le iponagatso tse dintsi go feta ope motshameki wa setlhopha sa setshaba sa Spain sa basadi ka iponagatso tse masome a ferabongwe. Rekote e e ne ya fetwa ke Alexia Putellas ka Phalane a le masome a mabedi le borataro ka 2021.

## Botshelo ja gagwe
Kgaitsadie, Marc Torrejón ke motshameki wa pele wa kgwele ya dinao.

## Dipalopalo tsa tiro

### Tsa boditshabatshaba

: *Esale ka motshameko o o tshamekilweng ka Seetebosigo a le masome mabedi le botlhano ka 2019*

: *Lenaane la dino le maduo a Spain pele, karolo ya dino e supa dino morago ga nno nngwe le nngwe ya ga Torrejón.*

## Ditlotla
[thumb|Torrejón [:en:Captain_(association_football)|captaining Espanyol in 2012]]
**Espanyol**

* Primera División: 2005–06
* Copa de la Reina: 2006, 2009, 2010, 2012
* Copa Catalunya: 2005, 2006, 2007, 2008

**Barcelona**

* Primera División: 2013–14, 2014–15, 2019–20, 2020-21, 2021–22 , 2022–23, 2023–24
* UEFA Women's Champions League: 2020–21, 2022–23, 2023–24
* Copa de la Reina: 2014, 2017, 2018, 2019–20, 2020–21, 2021–22, 2023–24
* Supercopa de España Femenina: 2019–20, 2021–22, 2022–23, 2023–24
* Copa Catalunya: 2015, 2016, 2017, 2018, 2019

**Spain**

* Algarve Cup: 2017
* Cyprus Cup: 2018

## Metswedi


## External links

* Marta Torrejón – FIFA competition record (archived)
* Marta Torrejón – UEFA competition record (archive)
* Marta Torrejón at FC Barcelona
* Marta Torrejón at BDFutbol
* Marta Torrejón at ESPN FC
* Marta Torrejón at FBref.com
* Marta Torrejón at Soccerway